Diari Oficial de la Generalitat Valenciana


Sumari del DOGV 5597, del 12-09-2007 (2007/10078)

Notificació a Julio César Álvarez Cañete de la sentència dictada en les actuacions del juí verbal número 561/2006.
------------------------------------------------------------------------------------------------------------------

### Dades del document

Número de DOGV
:   5597

Data del DOGV
:   12-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10527


Data del document
:   14-05-2007

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Notificació a Julio César Álvarez Cañete de la sentència dictada en les actuacions del juí verbal número 561/2006. [2007/10759]  
Mitjançant este edicte es fa saber:   
Que en este Jutjat se seguix juí verbal (desnonament per falta de pagament) amb el número 561/2006, a instància de Javier García Lluesma, representat per la procuradora María Ángeles Miralles Ronchera i assistit pel lletrat Teodoro Berdonces Jiménez, contra Julio César Álvarez Cañete, sobre juí verbal: desnonament; en què la magistrada Matilde Sabater Alamar ha acordat, en el dia de hui, notificar la sentència dictada en les presents actuacions al demandat que es troba en parador ignorat, Julio César Álvarez Cañete, que té l'encapçalament i la decisió que, literalment, diuen així:  
«Verbal 561/2006  
Sentència número 99  
València, 11 de maig de 2007  
Matilde Sabater Alamar, magistrada jutgessa del Jutjat de Primera Instància número 21 de València, ha vist les presents actuacions de juí verbal, registrades amb el número 561/2006, en virtut de la demanda interposada per Javier García Lluesma, representat per la procuradora María Ángeles Miralles Ronchera i assistit del lletrat Teodoro Berdonces Jiménez, contra Julio Álvarez Cañete, sent-ne objecte de plet la resolució del contracte d'arrendament com a resultat de l'expiració de termini.  
Antecedents de fet  
1. María Ángeles Miralles Ronchera, en nom i representació de Javier García Lluesma, va interposar demanda de juí verbal contra Julio Álvarez Cañete, en què sol·licitava que es dictara sentència que declarara la resolució del contracte d'arrendament concertat el dia 2 de gener de 1969 en relació amb l'estudi situat a la porta 6 de l'edifici que hi ha al carrer del Comte de Trénor, número 15, de València, i al·legava que en este contracte no es va fixar la durada concreta i, atés que ens trobem davant d'un arrendament d'immoble no destinat a habitatge, és aplicable l'article 1.581 del Codi Civil que fa presumir que la durada de l'arrendament va ser anual, termini que ha transcorregut amb escreix, i en este moment l'immoble es troba desocupat.  
2. Admesa a tràmit la demanda mitjançant la interlocutòria dictada el 24 de maig de 2006, es va assenyalar la data per a la celebració del juí, el qual va tindre lloc l'11 de maig de 2007, després de diverses suspensions per falta de citació del demandat. Únicament va comparéixer la part demandant, la qual va ratificar la demanda en què demanava la recepció del plet a prova que es va concedir, i va proposar la prova documental. Després d'això, es va declarar conclòs el juí i les actuacions van quedar vistes per a sentència.  
Fonaments de dret  
1. La part actora exercita en este procediment una acció adreçada perquè es declare resolt el contracte subscrit amb el senyor Álvarez Cañete l'any 1969 com a conseqüència de l'expiració del termini, sobre la base del que disposen els articles 1.581 i 1.166 del Codi Civil. Esta pretensió s'efectua amb les al·legacions que s'han exposat als antecedents de fet d'esta resolució i davant d'esta pretensió cal entendre que el demandat mostra la seua oposició, atés que així es desprén de l'article 496 de la Llei d'Enjudiciament Civil, el qual al paràgraf segon establix que: "La declaració en rebel·lia no es considerarà com a assentiment ni com a admissió dels fets de la demanda, tret dels casos en què la llei expressament dispose el contrari." Conseqüentment, la resolució de la controvèrsia s'haurà d'efectuar segons les normes generals de la càrrega de la prova establides en l'article 217 de la llei esmentada anteriorment, i la part actora haurà d'acreditar la realitat dels fets que al·lega com a base de la seua pretensió.  
2. De la documentació que acompanya la part actora al seu escrit de demanda admesa com a prova documental, es poden considerar acreditats tots els fets que esta al·lega com a base de la seua pretensió, ja que no es va pactar un termini concret de durada del contracte i es va establir una renda anual, per la qual cosa cal estimar la demanda íntegrament.  
3. Pel que fa a les costes i segons l'article 394.1 de la Llei d'Enjudiciament Civil, Llei 1/2000, de 7 de gener, estes s'ha d'imposar a la part demandada.  
Vist el contingut dels preceptes legals esmentats i els altres aplicables de manera general i pertinent.  
Decisió  
Que amb l'estimació íntegra de la demanda interposada per Javier García Lluesma contra Julio Álvarez Cañete, declare resolt el contracte d'arrendament que amb relació a l'immoble situat al carrer del Comte de Trénor, número 15, àtic, de València, es va subscriure el 2 de gener de 1969 com a resultat de l'expiració del termini i, en conseqüència, declare el desnonament de Julio Álvarez Cañete de la finca esmentada, amb l'advertència que si no la desallotja dins del termini legal en serà llançat i a càrrec seu.  
Les costes les pagarà la part demandada.  
Incloeu la present resolució al llibre de sentències i deixeu un testimoniatge en les actuacions i notifiqueu-ho a les parts, i feu-los saber que esta no és ferma i que s'hi pot interposar un recurs d'apel·lació que resoldrà l'Audiència Provincial de València, el qual es prepararà davant este Jutjat en el termini de cinc dies seguint els tràmits establits en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme.  
Publicació. La sentència anterior l'ha donada, firmada i publicada la magistrada jutgessa que la subscriu mentre celebrava audiència pública el dia de hui. En done fe».  
I perquè valga d'edicte de notificació de la sentència al demandat, en parador ignorat, estenc este edicte, el qual es fixarà al tauler d'anuncis d'este Jutjat i es publicarà en el butlletí oficial de la comunitat autònoma.  
València, 14 de maig de 2007.- El secretari: Nicolás González Soria.